nahid-hub/BLUGE-bengali-wikipedia-section-title-prediction huggingface dataset:
বাদশাহ খালিদের শাসনামলে সৌদি আরবে ব্যাপক উন্নয়ন হয়। ফলে সৌদি আরব অন্যতম ধনী দেশ হয়ে উঠে। তিনি প্রাথমিকভাবে কৃষি উন্নয়নের মাধ্যমে দেশের অভ্যন্তরীণ কাজে মন দেন। জুবাইল ও ইয়ানবু শিল্পনগর তার সময় তৈরী করা হয়। এছাড়াও অনেক স্কুল এসময় প্রতিষ্ঠা করা হয়। ১৯৭৫ সালে ৩০২৮টি এলিমেন্টারি স্কুল, ৬৪৯টি সেকেন্ডারি স্কুল ও ১৮২টি হাইস্কুল ছিল। ১৯৮০ সালে তা বেড়ে ৫৩৭৩টি এলিমেন্টারি স্কুল, ১৩৭৭টি সেকেন্ডারি স্কুল ও ৪৫৬টি হাইস্কুলে দাঁড়ায়। কিং ফয়সাল ইউনিভার্সিটি প্রতিষ্ঠা এসময়ের আরেকটি গুরুত্বপূর্ণ পদক্ষেপ।

সাবেক বাদশাহ ফয়সাল কঠোর অর্থনৈতিক নীতির কারণে অর্থনৈতিক উপকার হয় এবং দেশের বাণিজ্য ও অর্থনীতি ফুলে উঠে। এই সময়ের উল্লেখযোগ্য অর্জনের মধ্যে রয়েছে ১৯৭৫ সালে চালু করা পাঁচ বছরব্যপী পরিকল্পনা যার মাধ্যমে সৌদি অবকাঠামো ও স্বাস্থ্যসেবা গড়ে তোলার লক্ষ্যস্থির করা হয়। বাদশাহ খালিদ তৃতীয় উন্নয়ন পরিকল্পনা চালু করেন। ১৯৮০ সালের মে মাসে ২৫০ বিলিয়ন মার্কিন ডলারের বাজেট পরিকল্পনা করা হয়।

তার শাসনামলে রাজনৈতিক ক্ষমতা রাজপরিবারের মধ্যে আরো কেন্দ্রীভূত হয়। ১৯৭৫ সালের মার্চে মন্ত্রীসভার পুনর্বিন্যাসের পর খালিদ যুবরাজ ফাহাদকে ডেপুটি প্রধানমন্ত্রী ও আবদুল্লাহকে দ্বিতীয় ডেপুটি প্রধানমন্ত্রী ঘোষণা দেন। যুবরাজ ও ডেপুটি প্রধানমন্ত্রী হিসেবে নিয়োগের ফলে ফাহাদের ক্ষমতা বৃদ্ধি পায়।

১৯৭৫ সালে মিউনিসিপাল ও আঞ্চলিক মন্ত্রণালয় প্রতিষ্ঠা করা হয় এবং প্রিন্স মাজিদ বিন আবদুল আজিজ এর মন্ত্রী নিয়োগ পান। এছাড়াও প্রিন্স মুতাইব বিন আবদুল আজিজ জনসংশ্লিষ্ট কাজের মন্ত্রী নিয়োগপ্রাপ্ত হন। এই দুই নিয়োগের ফলে মন্ত্রীসভায় সুদাইরি সেভেন বলে পরিচিতদের প্রভাব হ্রাস পায়। খালিদ প্রিন্স সৌদ বিন ফয়সালকে পররাষ্ট্রমন্ত্রী নিয়োগ দেন। উপরন্তু শিল্প ও বিদ্যুত মন্ত্রণালয় খালিদ কর্তৃক প্রতিষ্ঠিত হয়। তার বড় ভাই প্রিন্স মুহাম্মদ তার অন্যতম প্রধান উপদেষ্টা ছিলেন। সকল রাজনৈতিক ইস্যুতে তারা মূলত একসাথে কাজ করেছেন।

১৯৭৯ সালের ২০ নভেম্বর প্রায় ৫০০ জন হামলাকারী মসজিদুল হারাম অবরোধ করে। এই হামলার খবর রিয়াদে পৌছালে সামরিক বাহিনী ব্যবহারের জন্য বাদশাহ খালিদ উলামাদের সাথে আলোচনা করেন। প্রথমে উলামা সরাসরি উত্তর দেয়া থেকে বিরত ছিলেন। প্রায় ৩৬ ঘণ্টা পর তারা শক্তিপ্রয়োগের পক্ষে মত দেন। এসময় যুবরাজ ফাহাদ বিন আবদুল আজিজ তিউনিসিয়ায় আরব সম্মেলনে অংশ নিচ্ছিলেন এবং ন্যাশনাল গার্ডের কমান্ডার প্রিন্স আবদুল্লাহ বিন আবদুল আজিজ সরকারি সফরে মরক্কো ছিলেন। তাই প্রতিরক্ষামন্ত্রী প্রিন্স সুলতান ও স্বরাষ্ট্রমন্ত্রী প্রিন্স নায়েফকে দায়িত্ব দেয়া হয়। অবরোধকারীদের কাছ থেকে মসজিদ পুনরুদ্ধারের পর ৬৩ জনকে মৃত্যুদন্ড দেয়া হয়। ১৯৮০ সালের ৯ জানুয়ারি আটটি ভিন্ন শহরে এই দন্ড কার্যকর হয়।

১৯৭৯ সালে পূর্বাঞ্চলীয় প্রদেশের শিয়া সংখ্যালঘুরা প্রতিবাদ শুরু করে এবং এতে বেশ কয়েকজন প্রতিরবাদকারী গ্রেপ্তার হন। ১৯৮০ সালে তারা মুক্তি পায়। তাদের মুক্তি দেয়ার পর খালিদ ও যুবরাজ ফাহাদ পূর্বাঞ্চলীয় অঞ্চলের বিভিন্ন শহরে সফর করেন। ১৯৮০ সালে সৌদি আরব আরামকোর পূর্ণ নিয়ন্ত্রণ পায়।

সঠিক অনুচ্ছেদ শিরোনাম কোনটি?
titleA. প্রাথমিক অভিজ্ঞতা
titleB. প্রারম্ভিক জীবন
titleC. অভ্যন্তরীণ কর্মকাণ্ড
titleD. শাসনকাল
উত্তর: titleC
বীরভূম জেলা একটা পিছিয়েপড়া অঞ্চল হিসেবে তালিকাভুক্ত আছে এবং পিছিয়েপড়া অঞ্চলগুলোর অনুদান তহবিল থেকে অর্থনৈতিক সাহায্য পেয়ে থাকে। আঞ্চলিক উন্নয়নের ভারসাম্য বজায় রাখার সমন্বয় পরিকল্পনার কর্মসূচি হিসেবে এই তহবিল ভারত সরকার প্রস্তুত করেছিল। এই প্রকল্পে সারা ভারতে এরকম ২০,১২,২৭২টা জেলাকে তালিকাভুক্ত করা হয়েছিল। পশ্চিমবঙ্গের ১১টা জেলা এই তালিকার অন্তর্ভুক্ত হয়। 

সঠিক অনুচ্ছেদ শিরোনাম কোনটি?
titleA. পর্যবেক্ষণ
titleB. জীবনযাত্রা
titleC. ভূবিজ্ঞান
titleD. পিছিয়েপড়া অঞ্চলগুলোর অনুদান তহবিল
উত্তর: titleD
টুর্নামেন্টের জন্য ২০১৬ সালের ২৬ শে সেপ্টেম্বর এএফসি যুব-১৬ চ্যাম্পিয়নশিপের সময় গোয়াতে একটি হোটেলে আনুষ্ঠানিক উদ্বোধন করা হয়। ফিফার প্রেস বিবৃতিতে বলে প্রতীকটি "দেশের সমৃদ্ধি ও সংস্কৃতির বৈচিত্র্যের উদ্যাপন, ভারতীয় মহাসাগরের প্রধান উপাদানগুলির সাথে, বনের গাছ, পুকুর এবং তারকা বর্ষণ, যা অশোকের একটি ব্যাখ্যা। চক্র, জাতীয় পরিচয় একটি অবিচ্ছেদ্য অংশ।" ২০১০ সালের ১০ ফেব্রুয়ারি, এআইএফএফ ও ইউনিয়ন ক্রীড়া প্রতিমন্ত্রী মাহমুদুর রহমানকে টুর্নামেন্টের জন্য আনুষ্ঠানিক মস্কোট 'খাইলো' উন্মোচন করেন। 
সঠিক অনুচ্ছেদ শিরোনাম কোনটি?
titleA. আয়োজক নির্বাচন
titleB. আঁকা বা ড্র
titleC. প্রতীক
titleD. টিকিট
উত্তর: titleC
১৭ ডিসেম্বর, ১৯২০ তারিখে ইংল্যান্ডের বিপক্ষে তার টেস্ট অভিষেক ঘটে। ১৯২১ সালে দক্ষিণ আফ্রিকা সফরে যান। জোহেন্সবার্গ টেস্টে মাত্র ৭০ মিনিটে ৬৭ বল মোকাবেলা করে সেঞ্চুরি পূর্ণ করেন। বল মোকাবেলা ও সময়ের হিসেবে তার ঐ সেঞ্চুরিটি তৎকালীন সময়ে টেস্ট ক্রিকেটের ইতিহাসের রেকর্ড হিসেবে স্বীকৃতি পায়। পরবর্তীতে ওয়েস্ট ইন্ডিজের ভিভ রিচার্ডস ১৯৮৫ সালে ৫৬ বলে সেঞ্চুরি করে নতুন রেকর্ড গড়লেও সময়ের রেকর্ডটি অদ্যাবধি অক্ষত রয়েছে। ১৯২০-২১ মৌসুমের অ্যাশেজ সিরিজে ১৫ ক্যাচ হস্তগত করেন। অদ্যাবধি যে-কোন টেস্ট সিরিজে ফিল্ডসম্যান হিসেবে সর্বাধিক ক্যাচ নেয়ার রেকর্ডটি টিকে রয়েছে। ইনিংসে তার ব্যক্তিগত সেরা বোলিং পরিসংখ্যান দাঁড় করান ৭/৬৯। ১৯২০-২১ মৌসুমের ঐ টেস্টে এমসিজিতে ইংল্যান্ডের বিপক্ষে খেলায় তিনি সর্বমোট ৮/১০১ করেন।

সঠিক অনুচ্ছেদ শিরোনাম কোনটি?
titleA. খেলার ধরন
titleB. খেলোয়াড়ী জীবন
titleC. ব্যক্তিগত জীবন
titleD. মূল্যায়ন
উত্তর: titleB
গাজীউল হকের সাহসিকতার পরিচয় কেবল ভাষা আন্দোলনের সময়ই দেখা যায় নি। পরবর্তী সকল অগণতান্ত্রিক ও স্বৈরতান্ত্রিক শাসক গোষ্ঠীর বিরুদ্ধে আন্দোলন, সাংস্কৃতিক ও জাতীয় সংগ্রামে গাজীউল হক অংশ নিয়েছেন। ১৯৬২-র শিক্ষা আন্দোলন, ১৯৬৪-র সাম্প্রদায়িকতা বিরোধী আন্দোলন, ১৯৬৯-এর গণ আন্দোলন, মুক্তিযুদ্ধের সময়ে প্রথমে স্থানীয় পর্যায়ে সংগঠক হিসাবে ও পরে জাতীয় পর্যায়ের লেখক এবং সংগঠকের ভূমিকায় তাকে পাওয়া গেছে। তাকে পাওয়া গেছে ১৯৮০-র দশক জুড়ে স্বৈরাচার বিরোধী আন্দোলনে।
১৯৫৪ সালের যুক্তফ্রন্টের নির্বাচনী প্রচারণায় তিনি অংশ নিয়ে বগুড়ার মুসলিম লীগকে শক্তিশালী ঘাঁটিতে পরিণত করেন এবং কাগমারী সম্মেলনে ন্যাশনাল আওয়ামী পার্টি গঠনে আওয়ামী লীগের সর্বাঙ্গীন প্রতিকূলতা প্রতিরোধে মাওলানা ভাসানীর ঘনিষ্ঠ সহকমী হিসেবে কাজ করেন। ঐ বছর ২১ ফেব্রুয়ারি পালন বন্ধের জন্য সরকার ধরপাকড় শুরু করে। ১৯ ফেব্রুয়ারি গাজীউল হকসহ কয়েকজন নেতাকমীকে বগুড়া থেকে গ্রেফতার করা হয়। এবার প্রায় ২৯মাস কারাগারে তাকে থাকতে হয়। বগুড়ায় ১৯৬৯ সালের ১১ দফা আন্দোলনের মূল চাবিকাঠি ছিল বিড়ি শ্রমিক ও মজদুরগণ। গাজীউল হকও ১১ দফা আন্দোলনে অংশ নেন। ১৯৭১ সালের ২৫ মার্চ রাতেই গাজীউল হক মাত্র ২৭জন যুবকসহ পাকিস্তানি সৈন্যদের বিরুদ্ধে প্রতিরোধ গড়ে তোলার সিদ্ধান্ত নেন। সিদ্ধান্ত মোতাবেক গাজীউল হক, ডা. জাহিদুর রহমান অন্যান্য যুবকদের নিয়ে বগুড়া থানার আঙ্গিনায় জড়ো হন৷ থানার পুলিশ এবং ৩৯জন ইপিআর মুক্তিযোদ্ধাদের সঙ্গে যোগ দেন৷ এসময় আওয়ামী লীগ, ন্যাপ ভাসানী ও কমিউনিস্ট নেতৃবৃন্দদের নিয়ে যুদ্ধ পরিচালনার জন্য পাঁচ সদস্য বিশিষ্ট একটি হাই কমান্ড গঠন করা হয়। এই হাই কমান্ডের সদস্য ছিলেন গাজীউল হক। ২৭ মার্চ থেকে ১এপ্রিল ৬০ জন পুলিশের একটি দল পাকসেনাদের সঙ্গে যুদ্ধ করে। ১ এপ্রিল গাজীউল হকের নেতৃত্বে মুক্তিযোদ্ধারা আড়িয়া ক্যান্টনমেন্টে আক্রমণ চালিয়ে ৬৯ জন পাক সেনাকে বন্দি করেন। মুক্তিযোদ্ধারা এই ক্যান্টনমেন্ট থেকে ৫৮ ট্রাক গোলাবারুদ উদ্ধার করেন। ১৬ এপ্রিল গাজীউল হক অস্ত্র সংগ্রহ এবং অস্থায়ী সরকারের সঙ্গে উত্তরাঞ্চল যুদ্ধের পরিস্থিতি নিয়ে আলোচনার উদ্দেশ্যে ভারত যান। হিলিতে পাকসেনাদের বিরুদ্ধে একটি খণ্ড যুদ্ধে অংশগ্রহণের পর কলকাতায় ফিরে গিয়ে তিনি মুক্তিযুদ্ধের মুখপাত্র ‘জয়বাংলা’ পত্রিকার বিক্রয় বিভাগের দায়িত্বসহ আকাশবাণী ও স্বাধীন বাংলা বেতার কেন্দ্র থেকে রণাঙ্গনের সংবাদ প্রচারের দায়িত্ব পালন করেন। 

সঠিক অনুচ্ছেদ শিরোনাম কোনটি?
titleA. ভাষা আন্দোলন
titleB. অন্যান্য আন্দোলনে
titleC. সম্মাননা
titleD. ছাত্র জীবন
উত্তর: titleB
আধুনিক পেস্টির সাথে কর্ণওয়ালের গভীর সংশ্লিষ্টতা থাকলেও, এর সঠিক উৎপত্তি স্থল পরিষ্কার নয়।ইংরেজি শব্দ 'পেস্টি'র উৎপত্তি হয়েছে মধ্যযুগে পিঠার জন্য ব্যবহৃত ফরাসি শব্দ থেকে যেটি মৃগমাংশ, স্যামন মাছ বা অন্য কোন মাংশ, অথবা শাকসবজি বা পনিরের পুর দিয়ে তৈরি হতো এবং কোন কিছু ছাড়াই সেঁকা হতো। অনেক কাল থেকেই রান্নার বইগুলিতে পেস্টির নাম পাওয়া যায়। উদাহরণস্বরূপ, ১৩০০ সালের দিকে প্রাপ্ত প্রাচীনতম লা বিয়ান্ডিয়ারে (প্রাচীন ফরাসি শব্দ) বেশ কিছু পেস্টির রেসিপি রয়েছে। ১৩৯৩ সালের লা মেনাজীয়ার দ্য প্যারিসে মৃগমাংশ, বাছুরের মাংশ, গো মাংশ বা ভেড়ার মাংশ দিয়ে তৈরি পেস্টির রেসিপি রয়েছে।

১৩ শতকের একটি চুক্তিতে পেস্টির রেফারেন্স পাওয়া যায়, যে চুক্তির মাধ্যমে তৃতীয় হেনরি গ্রেট ইয়ারমাউথ শহরটি দান করেছিলেন।শহরটি থেকে প্রতি বছর নরউয়িচের শেরিফদের চব্বিশটি পেস্টিতে সেঁকা একশত হেরিং মাছ পাঠাতে হতো যেগুলি শেরিফরা পাঠাতো পূর্ব কার্লটনের জমিদারকে যিনি সেগুলি রাজাকে পাঠিয়ে দিতেন।প্রায় একই সময়ে, ১৩শতকের কাহিনীকার ম্যাথিউ প্যারিস সেইন্ট আলবানস অ্যাবে'র ভিক্ষুদের সম্পর্কে লিখেছেন,"প্রচলিত প্রথা অনুসারে তাদের প্রাণীর মাংশের পেস্টি খেয়ে জীবনধারণ করতে হতো।" ১৪৬৫ সালে ইংল্যান্ডের আচার্য ও ইয়র্কের আর্চবিশপ জর্জ নেভিলের অভিষেক ভোজে ৫৫০০ মৃগমাংশের পেস্টি পরিবেশন করা হয়েছিল।এমনকি রাজ বংশীয় ব্যক্তিরাও সেগুলি খেয়েছিলেন যেটি নিশ্চিত হওয়া যায় অষ্টম হেনরি র তৃতীয় স্ত্রী জেন সেমারে র (১৫০৮-১৫৩৭) কাছে এক রুটিওায়ালার লিখিত একটি চিঠি থেকে:"... আশা করি এই পেস্টিগুলি তোমার কাছে পূর্বের পেস্টিগুলির চেয়ে ভালো অবস্থায় পৌঁছেছে...।" মধ্য ১৭শতকে স্যামুয়েল পেপিসে র লেখা দিনপঞ্জিতে বেশ কয়েকবার তার পেস্টি খাওয়ার কথা উল্লেখ আছে, উদাহরণস্বরূপ "স্যার ডব্লিও পেন-এর সাথে খেলাম... দারুণ মৃগ মাংশের তৈরি পেস্টি, তীব্র ঘ্রাণ।",কিন্তু এই সময়ের পর থেকেই কর্ণওয়ালের বাইরে শব্দটির ব্যবহার কমে যায়।

১৭ ও ১৮শতকে এসে পেস্টির জনপ্রিয়তা ধনীদের বাইরেও কর্ণওয়ালের শ্রমজীবী মানুষের মাঝে ছড়িয়ে পড়ে; টিন-খনি শ্রমিকেরা ও অন্যান্যরা বিশেষ আকার, সহজে বহনযোগ্য সম্পূর্ণ খাবার এবং ছুরি-চামচ ছাড়াই খাওয়া যায় বলে এটাকে গ্রহণ করে। খনিতে পেস্টির ঘন ও ভাঁজ করা পেস্ট্রি বেশ কয়েক ঘণ্টার জন্য গরম থাকে, এমনকি ঠাণ্ডা হয়ে গেলেও সহজেই বেলচার উপর রেখে তা মোমবাতি দিয়ে গরম করে নেয়া যায়।

এক পাশ ভাঁজ করা পেস্টি দেখে ধারণা করা হয়েছিল যে খনি শ্রমিকেরা সম্ভবত পেস্ট্রির পুরু ও মোটা প্রান্ত ধরে পেস্টি খেত। তবে এই ধারণা পরবর্তীতে বাতিল হয়ে যায়, এবং তারা ময়লা আঙ্গুল (সম্ভবত আর্সেনিকের চিহ্ন যুক্ত) দিয়ে খাবার বা মুখ স্পর্শ করতো না সেটা নিশ্চিত হওয়া যায়। যাহোক, অনেক পুরানো ছবিতে কাগজ বা মসলিনের তৈরি ব্যাগ দিয়ে মোড়ানো পেস্টি দেখা যায় এবং এক প্রান্ত থেকে শুরু করে অন্য প্রান্ত পর্যন্ত খাওয়া পেস্টির ছবিও দেখা যায় ; ১৯২৯ সালে প্রকাশিত সবচেয়ে পুরাতন কর্নিশ রেসিপি বই-এর মতে, এটাই পেস্টি খাওয়ার "সত্যিকারা কর্নিশ উপায়।" অন্য আরেকটি মত অনুসারে পেস্টির এক প্রান্ত একটি আদ্যক্ষর দিয়ে চিহ্নিত করা হতো এবং তারপর অন্য প্রান্ত থেকে খাওয়া হতো যাতে একবারে খাওয়া শেষ না হলে এর মালিক পরবর্তীতে তার পেস্টিটি দাবী করতে পারে।

সঠিক অনুচ্ছেদ শিরোনাম কোনটি?
titleA. সাহিত্য
titleB. ভিন্নতা
titleC. কুসংস্কার, কবিতা ও সংগীত
titleD. ইতিহাস
উত্তর: titleD
১০৮১ খ্রীষ্টাব্দে কোম্‌নেনিয়ান শাসনামলের সূচনালগ্নে বাইজেন্টাইন সাম্রাজ্য বহুল পরিমাণে ভূখণ্ড হারায়, এসময়ে সাম্রাজ্যের আয়তন এর ইতিহাসে যেকোন সময়ের তুলনায় ক্ষুদ্র ছিল। সাম্রাজ্য চারদিক থেকে শত্রুদের দ্বারা বেষ্টিত ছিল এবং দীর্ঘকাল ধরে যুদ্ধে অবতীর্ণ থাকায় এর অর্থনীতির দশাও শোচনীয় ছিল। তথাপি সম্রাট ১ম আলেক্সিওস কোম্‌নেনোস, সম্রাট ২য় জন কোম্‌নেনোস এবং ১ম ম্যানুয়েল কোম্‌নেনোস তাদের দক্ষতা, অধ্যবসায় ও সুদীর্ঘ প্রচেষ্টার দ্বারা সাম্রাজ্যের ব্যপক উন্নতি সাধনে সক্ষম হন এবং একটি নতুন সেনাবাহিনী থেকে সংগঠিত করেন।

এই নবগঠিত কোম্‌নেনিয়ান সেনাবাহিনী সুশৃঙ্খল এবং পেশাদার ছিল। এ বাহিনীর অন্তর্ভুক্ত ছিল শক্তিশালী ভ্যরাঞ্জিয়ান রক্ষীবাহিনী এবং "ইম্‌মর্টাল্‌স" বা "অমর" বাহিনী, এরা অশ্বারোহী বাহিনীর অংশ ছিল। কনস্টান্টিনোপল নগরীতে এদের সদরঘাঁটি ছিল এবং অন্যান্য প্রদেশ থেকেও এ বাহিনীতে সেনা নিয়োগ দেয়া হত। ম্যাসেডোনিয়া, থ্রেস, থেসালি, এশিয়া মাইনরের কৃষ্ণ সাগর উপকূল এবং অন্যান্য প্রদেশসমূহ থেকে অশ্বারোহী "ক্যাটাফ্রাক্ট" সৈন্য নিয়োগ দেয়া হত।

সম্রাট ২য় জনের শাসনামলে একটি ম্যাসেডোনিয়ান সেনা ডিভিশন সর্বদা বজায় রাখা হত, এবং অন্যান্য বাইজেন্টাইন প্রদেশসমূহ থেকে সেনা নিয়োগ করা হত। সম্রাট জন ও সম্রাট ম্যানুয়েলের শাসনকালে সাম্রাজ্যের এশিয়া মাইনর অঞ্চলসমূহের ব্যপক উন্নয়ন সাধিত হয়, ফলে এসমস্ত অঞ্চল থেকে অধিক পরিমাণে সৈন্য সামন্ত নিয়োগ করা সম্ভব হয়। তদুপরি, বিজিত জনগোষ্ঠীগুলো থেকেও সেনাবাহিনীর জন্য সৈন্য নেয়া হত, যেমন পেচেনেগ নামক যাযাবর যাতি থেকে অশ্বারোহী তীরন্দাজদের নিয়োগ দেয়া হত। নাইকোমিডিয়া অঞ্চলের সার্ব জাতির মধ্য থেকেও লোকবল সংগ্রহ করা হত।

স্বজাতীয় সেনাদের বিভিন্ন শাখায় বিভক্ত করে এশিয়া ও ইউরোপের বিভিন্ন প্রদেশে মোতায়েন করা হত। বিভিন্ন মিত্ররাষ্ট্র কোম্‌নেনিয়ার বাহিনীর সহায়তায় সৈন্য রেজিমেন্ট পাঠাত, এর মধ্যে অন্যতম ছিল অ্যান্টিওক, সার্বিয়া ও হাঙ্গেরীয় রাজ্য। এভাবে বাইজেন্টাইন সেনাবাহিনীতে দুই-তৃতীয়াংশ স্বদেশী যোদ্ধা ও এক তৃতীয়াংশ বিদেশী সেনা ছিল। তীরন্দাজ, পদাতিক ও অশ্বারোহীর সমন্বয়ে সেনাদের এক একটি দল গঠিত হত যাতে করে যুদ্ধক্ষেত্রে তারা একে অপরকে সহায়তা করতে পারে।

এই কোম্‌নেনিয়ান বাহিনী অত্যন্ত কার্যকর, উন্নত প্রশিক্ষণপ্রাপ্ত ও উন্নতমানের সমরাস্ত্রে সজ্জিত ছিল। মিসর, হাঙ্গেরী, ইতালি, ফিলিস্তিনসহ বিভিন্ন স্থানে তারা সফল অভিযান চালাতে সক্ষম হয়। এতদসত্বেও এই বিশালাকার বাহিনী নেতৃত্ব ও পরিচালনার জন্যে এর দক্ষ ও শক্তিশালী সম্রাটগণের ওপর নির্ভরশীল ছিল। যদিও সম্রাট অ্যালেক্সিওস, সম্রাট জন ও সম্রাট ম্যানুয়েলের শাসনামলে (খ্রী.১০৮১-১১৮০) কোম্‌নেনিয়ান বাহিনী এ সাম্রাজ্যকে সফলভাবে প্রতিরক্ষা করে ও সাম্রাজ্যের উন্নতি ও অগ্রগতির সুযোগ করে দেয়, তাদের শাসনের অবসানের পর ১২শ শতাব্দীতে পুনরায় বাইজেন্টাইন সাম্রাজ্যে সুযোগ্য সম্রাটের অভাবে তাদের সেনাবাহিনী তার কার্যকারিতা অনেকাংশেই হারিয়ে ফেলে। এতে করে যোগ্য নেতৃত্ব না থাকায় সাম্রাজ্যে পুনরায় বিপর্যয় নেমে আসে।

সঠিক অনুচ্ছেদ শিরোনাম কোনটি?
titleA. গোড়াপত্তন ও সাফল্য
titleB. বাইজেন্টাইন অস্ত্রশস্ত্র
titleC. বাইজেন্টাইন সেনাবাহিনীর পতনের কারণ পর্যালোচনা
titleD. অ্যাঙ্গেলোই বংশের শাসনামলের অবহেলা
উত্তর: titleA
উইন্ডোজ ফোন (ডব্লিউপি) উইন্ডোজ মোবাইল এবং জুনের প্রতিস্থাপন উত্তরাধিকারী হিসাবে স্মার্টফোনের জন্য মাইক্রোসফ্ট দ্বারা উন্নত মোবাইল অপারেটিং সিস্টেমের একটি পরিবার। উইন্ডোজ ফোন মেট্রো নকশা ভাষা থেকে প্রাপ্ত একটি নতুন ইউজার ইন্টারফেস বৈশিষ্ট্য। উইন্ডোজ মোবাইলের বিপরীতে এটি প্রধানত এন্টারপ্রাইজ বাজারের পরিবর্তে ভোক্তা বাজারে লক্ষ করা যায়। এটি প্রথম উইন্ডোজ ফোন 7 এর সাথে অক্টোবর ২০১০ সালে চালু করা হয়েছিল। উইন্ডোজ ফোন 8.1 অপারেটিং সিস্টেমের সর্বশেষ প্রকাশন, ১৪ এপ্রিল, ২০১৪ তারিখে প্রকাশ করা হয়।

উইন্ডোজ ফোনটি ২০১৫ সালে উইন্ডোজ 10 মোবাইল দ্বারা প্রতিস্থাপিত হয়েছে; এটি একটি ছোট, স্ক্রিনিং ট্যাবলেটগুলি অন্তর্ভুক্ত করার জন্য এটির প্রসারিত সম্প্রসারণ সহ একটি নতুন ইউনিফাইড অ্যাপ্লিকেশন ইকোসিস্টেম সহ- তার পিসি সমকক্ষের সাথে একীকরণ এবং একীকরণের উপর বৃহত্তর পরিমাণে জোর দেয়। ৮ ই অক্টোবর, ২০১৭ তারিখে, জো বেলফাইওর ঘোষণা দেয় যে উইন্ডোজ 10 মোবাইলের কাজ বাজারের অভাবের কারণে এবং অ্যাপ্লিকেশান ডেভালোপারদের কাছ থেকে আগ্রহের অভাবের কারণে ঘনিষ্ঠভাবে কাজ করছে।

সঠিক অনুচ্ছেদ শিরোনাম কোনটি?
titleA. প্লাথফ্রম
titleB. অ্যান্ড্রয়েড
titleC. আইওএস
titleD. উইন্ডোজ ফোন
উত্তর: titleD
দুই পাহাড়ের মাঝে অবস্থিত ফটিকছড়ি ভূ-প্রাকৃতিক দিক দিয়ে নৈসর্গিক সৌন্দর্য্যে পরিপূর্ণ। পশ্চিম প্রান্তে সীতাকুণ্ড পাহাড়ী রেঞ্জ, যার বিস্তৃতি ভারতের ত্রিপুরা রাজ্য হতে শুরু হয়ে চট্টগ্রাম শহর পর্যন্ত। এই পাহাড়ের অপর পাড়ে সীতাকুণ্ড উপজেলা এবং মীরসরাই উপজেলা। পূর্ব প্রান্তে পার্বত্য চট্টগ্রামের পাহাড়। ফটিকছড়ির প্রধান নদী হালদা। হালদা নদী উপজেলার মধ্যভাগ চিরে উত্তর দিক হতে দক্ষিণে প্রবাহিত হয়েছে। অন্যান্য নদী এবং খালের মধ্যে রয়েছে সীতাকুণ্ড পাহাড়ী রেঞ্জ হতে উৎপন্ন হওয়া গজারিয়া, ফটিকছড়ি খাল, হারুয়ালছড়ি খাল। পার্বত্য চট্টগ্রামের পাহাড় থেকে উৎপন্ন মানিকছড়ি, ধুরুং খাল এবং সর্তা খাল।

সঠিক অনুচ্ছেদ শিরোনাম কোনটি?
titleA. ভূ-প্রকৃতি
titleB. দর্শনীয় স্থান
titleC. নামকরণ
titleD. আয়তন
উত্তর: titleA
প্রথম মহীপাল ৯৮৮ খ্রিষ্টাব্দে সিংহাসনে আরোহণ করেন। তার তিন বছরের মধ্যেই তিনি উত্তর ও পূর্ব বাংলা পুনরুদ্ধার করেছিলেন। এছাড়াও তিনি অধুনা বর্ধমান বিভাগের উত্তরাঞ্চলও পুনরুদ্ধার করেছিলেন। তার রাজত্বকালে ১০২১ থেকে ১০২৩ খ্রিষ্টাব্দের মধ্যে চোল সাম্রাজ্যের প্রথম রাজেন্দ্র চোল কয়েকবার বাংলা আক্রমণ করেছিলেন। তার উদ্দেশ্য ছিল গঙ্গার জল সংগ্রহ। রাজ্যবিস্তার করতে গিয়ে তিনি একাধিক শাসককে পদানত করতে সক্ষম হন এবং প্রভূত সম্পদ লুণ্ঠন করেন। বাংলার ধর্মপাল, রণসুর ও গোবিন্দচন্দ্রকে প্রথম রাজেন্দ্র চোল পরাজিত করেন। এঁরা সম্ভবত পাল রাজবংশের প্রথম মহীপালের অধীনস্থ সামন্ত শাসক ছিলেন। প্রথম রাজেন্দ্র চোল প্রথম মহীপালকেও পরাজিত করেন এবং পাল রাজার থেকে “দুর্লভ শক্তির হস্তীবাহিনী, নারী ও সম্পত্তি” লাভ করেন। প্রথম মহীপাল উত্তর ও দক্ষিণ বিহারেও আধিপত্য বিস্তার করেছিলেন। সম্ভবত গজনির মামুদের ভারত আক্রমণের ফলে উত্তর ভারতের রাজশক্তিগুলির দুর্বল হয়ে পড়া তাকে এই রাজ্যবিস্তারে সহায়তা করেছিল। তিনি সম্ভবত বারাণসী ও তার পার্শ্ববর্তী অঞ্চলগুলিও জয় করেছিলেন। কারণ, তার ভ্রাতা স্থিরপাল ও বসন্তপাল বারাণসীতে একাধিক ধর্মীয় স্থাপনা নির্মাণ ও সংস্কারের দায়িত্ব গ্রহণ করেছিলেন। পরবর্তীকালে কলচুরি রাজা গাঙ্গেয়দেব অঙ্গের শাসককে পরাজিত করে বারাণসী অধিকার করেন। অঙ্গের এই শাসক সম্ভবত ছিলেন প্রথম মহীপাল।

সঠিক অনুচ্ছেদ শিরোনাম কোনটি?
titleA. প্রথম মহীপালের রাজ্য পুনঃপ্রতিষ্ঠা
titleB. উৎস
titleC. ভূগোল
titleD. ইতিহাস
উত্তর: titleA
অপারেশনের আগের রাতে টেরির কোচ তাকে একটি ম্যাগাজিন এনে দেন। এই ম্যাগাজিনে তিনি দেখতে পান ডিক ট্রাম নামের এক দৌড়বিদের অনুপ্রেরণাদায়ী গল্প। ডিক ট্রাম একটি নকল পা নিয়ে ২৬ মাইল ম্যারাথন সফল ভাবে সম্পন্ন করেছেন। এই সংবাদ পড়ে তার মনের জোর অনেক বেড়ে যায়। টেরি ভাবতে লাগলেন এই বয়স্ক লোকটি যদি নকল পা নিয়ে ম্যারাথন দৌড়াতে পারে তবে আমি কেন পারবো না। সফল অস্ত্রোপচার হবার পর তাকে একটি নকল পা পড়িয়ে দেয়া হয়। সেই পা নিয়ে আস্তে আস্তে হাঁটতে শুরু করেন টেরি। এরপর ফিরে যান খেলাধুলার মাঠে। বাবার সাথে শুরু করে গলফ খেলা। এদিকে একাকী বসে ভাবতে থাকেন হাসপাতালে মৃত্যু যন্ত্রণায় পরাজিত ক্যান্সার রোগীদের কথা। বিশেষ করে যন্ত্রণা কাতর শিশুগুলোর মুখ তিনি কিছুতেই ভুলতে পারেন না। তাদের কান্না তিনি শুনতে পান ঘরে বসেও। যে সমস্ত মানুষের হাসি চিরতরে হারিয়ে গেছে তাদের কথা মনে করে তার চোখ গড়িয়ে অশ্রু পড়ে। তাই তিনি প্রতিজ্ঞাবদ্ধ হয় তার স্বপ্নের প্রতি। তার স্বপ্ন সেই ছিল ছোটছোট শিশুদের দুরারোগ্য ব্যাধি ক্যান্সার থেকে বাঁচাতে হবে। দরকার হলে বাকী জীবন উৎসর্গ করে যাবেন ক্যান্সার আক্রান্ত মানুষদের জন্য। শুরু হল প্রস্তুতি। নকল পা লাগানোর পরপরই তিনি হুইল চেয়ারে বসে বাস্কেটবল খেলা শিখতে থাকেন। কেমোথেরাপি চলাকালীন অবস্থায় প্রতিযোগিতায় অংশ নিয়ে অর্জন করেন জাতীয় পুরস্কার।

চৌদ্দ মাস নকল পা নিয়ে যন্ত্রণাদায়ক এক প্রশিক্ষণ শেষ করেন টেরি। কেউ জানে না কেন এত পরিশ্রম। কখনো পায়ে ফসকা পড়ে যেত, কখনো তীব্র ব্যথা শুরু হতো। আবার কখনোবা রক্ত ঝরত পা থেকে তবুও তিনি ঠিক করলেন তার লক্ষ্যমাত্রা। একদিন মাকে বলে বসলেন মানুষকে বাঁচানোর জন্য দেশের পূর্ব প্রান্ত থেকে পশ্চিম পর্যন্ত তিনি দৌড়ে তিনি অর্থ সংগ্রহ করবেন, যার নাম হবে ‘ম্যারাথন অব হোপ’। তিনি দেশবাসীকে জানাতে চান ক্যান্সার নিরাময়ের জন্য গবেষণা কতোটা জরুরি আর সেই গবেষণার জন্য তহবিল সংগ্রহ করা খুবই প্রয়োজন। ছেলের কথা শুনে মা বলেছিলেন, 'পাগলের মত কথা বলছ কেন?' কিন্তু টেরির বাবা ঠিকই বুঝতে পেরেছিলেন, ছেলে সংকল্পে কতোটা প্রতিজ্ঞাবদ্ধ। টেরির মা বললেন, 'অসুস্থ শরীর নিয়ে যদি দৌড়তে চাও তবে নিজ প্রদেশের মধ্যে সীমাবদ্ধ রাখো না কেন, বাইরে যাবার কি দরকার?' উত্তরে টেরি বলেছিলেন, 'মা ক্যান্সারতো আমার ব্রিটিশ কলোম্বিয়াতে সীমাবদ্ধ না।' এরপর তার মা কি আর বলতে পারতেন? কাজেই তিনিও ছেলের পাশে এসে দাঁড়ান। টেরির হার্টেও কিছু সমস্যা ছিল, তাই হার্ট বিশেষজ্ঞের অনুমতি নিতে হয়েছিল তাকে। ডাক্তারকে তিনি কথা দিলেন যদি হার্টের উপর কোন চাপ আসে তবে ম্যারাথন বন্ধ করে দেবেন। এরপর যোগাযোগ করা হলো ক্যান্সার সোসাইটির সাথে। প্রয়োজনীয় কাজ সম্পন্ন করে টেরি উড়ে গেলন দেশের পূর্ব প্রান্তের প্রদেশ নিউফাউন্ডল্যান্ডে।

সঠিক অনুচ্ছেদ শিরোনাম কোনটি?
titleA. টেরি ফক্স ফাউন্ডেশন
titleB. সুদীর্ঘ কানাডা পাড়ি
titleC. টেরি ফক্স রান
titleD. প্রস্তুতি
উত্তর: titleD
প্রকাশনার চূড়ান্ত পর্যায় অন্তর্ভুক্ত হল জনসাধারণের কাছে প্রস্তুত উৎপাদনকে প্রাপ্তিযোগ্য করা, প্রথাগতভাবে এটা বিক্রির জন্যে অর্পণ করা। বিগত শতকগুলোতে, লেখকরা হামেশাই নিজেরাও তাদের সম্পাদক, মুদ্রক এবং বই বিক্রেতা হিসেবে কাজ করত, কিন্তু এসব কাজকর্ম এখন আলাদা হয়ে গিয়েছে। একবার একটা বই, খবরের কাগজ, অথবা অন্য প্রকাশনা ছাপা হলে, প্রকাশক এটা বিতরণ করার জন্যে সম্ভবত বিভিন্ন মাধ্যম ব্যবহার করে। বই অত্যন্ত সাধারণভাবে বিক্রি হয় বুকসেলার্স এবং অন্যান্য খুচরো ব্যবসায়ীদের মাধ্যমে। সংবাদপত্রসমূহ এবং সাময়িক পত্রিকাগুলো বিশেষত প্রকাশকদের দ্বারা সরাসরি গ্রাহকদের কাছে আগাম বিক্রি হয়, এবং তারপর বিতরিত হয় ডাকযোগে অথবা সংবাদপত্র বাহকগণ দ্বারা। সাময়িকীগুলোও নিশ্চিতভাবে বিক্রি হয় নিউজ এজেন্ট এবং ভেন্ডিং মেশিনের মাধ্যমে।

বই শিল্পের ভিতর, মুদ্রকরা প্রায়ই নমুনা কপি হিসেবে কিছু সম্পূর্ণ ছাপা বই প্রকাশকদের কাছে বিক্রি বাড়াবার জন্যে দ্রুত চালিয়ে দেয় অথবা বাইরে পাঠানো হবে প্রকাশনা-পূর্ববর্তী সমীক্ষার জন্যে। বাদবাকি বইগুলো প্রায়ই ছাপার সুবিধে থেকে সাগর পরিবহনের মাধ্যমে যাতায়াত করে। তদনুসারে, মুদ্রণ-পূর্ববর্তী প্রুফ অনুমোদন এবং ওয়্যারহাউসে বইগুলোর আগমনের মধ্যবর্তী বিলম্ব হয়, অধিকতর কম খুচরো দোকানে, এটা লাগতে পারে কয়েক মাস। যেসব বই সিনেমা মুক্তি-দিবসের মধ্যে চুক্তিবদ্ধ, সেই সব বইয়ের জন্যে (বিশেষ করে শিশু চলচ্চিত্রগুলোর জন্যে), প্রকাশকগণ সিনেমাতে আগ্রহ তৈরি করার প্রয়োজনে দোকানে বইগুলো হাজির করার ব্যবস্থা করে সিনেমা মুক্তি পাওয়ার দু-মাস পর্যন্ত আগে।

সঠিক অনুচ্ছেদ শিরোনাম কোনটি?
titleA. সাম্প্রতিক বিকাশসমূহ
titleB. সংবাদপত্র প্রকাশন
titleC. বিতরণ
titleD. বিক্রি এবং বিপণন পর্যায়
উত্তর: titleC
দূষণ, প্রজনন ঋতুতে অবাধে শিকার, কীটনাশকের ব্যবহার বৃদ্ধির কারণে বাংলার ঐতিহ্যবাহী এক-দেড় ইঞ্চি আকারের মাছ দারকিনার অস্তিত্ব বিপন্ন হয়ে পড়ছে। মিঠা পানিতে বসবাসকারী হিসেবে পরিচিত, দৃষ্টিনন্দন ও সুস্বাদু এই মাছ।

একসময় নদী-নালা, খাল-বিল, পুকুর-ডোবায় সবচেয়ে বেশি যে মাছটি চোখে পড়ত তার নাম দারকিনা। যদিও অঞ্চলভিত্তিক এই মাছটিকে দারকিনি, দারখিলা, ডানকানা, ডানখিনা, চুক্কুনি, মলঙ্কা নামেও সম্বোধন করা হয়।

সোনারাঙা মাছটির গোটা গায়ের মাঝে কাল দাগ দেখা যায়। ৮০ এর দশকে ক্ষত রোগে এ মাছটি বড় ধরনের ক্ষতির শিকার হয়। মানুষের মত গবাদি ও বন্য বহু পাখিরও প্রিয় খাবার দারকিনা মাছ।

সংশ্লিষ্ট সূত্রে জানা গেছে, ১৯৯৮ সালে আইইউসিএন সমীক্ষা করে জানিয়েছে- পরিবেশের পরিবর্তন, আবাসস্থলের সংকোচন ও মানবসৃষ্ট নানাবিধ কারণে বাংলাদেশের ৫৪ প্রজাতির মাছ বিপন্ন হয়ে পড়েছে। এর মধ্যে দারকিনাও একটি।

সঠিক অনুচ্ছেদ শিরোনাম কোনটি?
titleA. বিস্তৃতি
titleB. তথ্যসূত্র
titleC. বর্ণনা
titleD. বাংলাদেশে বর্তমান অবস্থা এবং সংরক্ষণ
উত্তর: titleC
১৮৬০ সালে "বিদেশী সদস্যরূপে" রয়্যাল সুইডিশ অ্যাকাডেমি অব সায়েন্সেসে নির্বাচিত হন। ১৮৭৭ সালে বর্ণালী বিশ্লেষণে গবেষণা ও আবিষ্কারের জন্যে গুস্তাভ রবার্ট কিরশফের সাথে প্রথমবারের মতো প্রবর্তিত সম্মানজনক ডেভি পদক লাভ করেন।

বুনসেন তার সময়কালে বৈশ্বিকভাবে সবচেয়ে বেশি প্রভাববিস্তারকারী বিজ্ঞানীদের একজনরূপে পরিগণিত হয়েছেন। একজন শিক্ষকরূপে ছাত্রদের কাছে আদরণীয় ও পূজনীয় ছিলেন। বৈজ্ঞানিক বিতর্কে বুনসেন তাত্ত্বিক বিষয়াবলী থেকে সর্বদা দূরে থেকেছেন। গবেষণাগারেই নিজেকে ব্যস্ত রাখতেন তিনি এবং বিভিন্ন আবিষ্কারের মাধ্যমে আধুনিক বিজ্ঞানকে সমৃদ্ধ করে গেছেন। নীতিগতভাবে তিনি তার আবিষ্কারের জন্য মেধাস্বত্ত্ব গ্রহণ করেননি।

সঠিক অনুচ্ছেদ শিরোনাম কোনটি?
titleA. অবদান
titleB. সম্মাননা
titleC. প্রারম্ভিক জীবন
titleD. মহাপ্রয়াণ
উত্তর: titleB
হিন্দুধর্মের বৈষ্ণব সম্প্রদায়ের কাছে বৃন্দাবন একটি পবিত্র তীর্থস্থান। এটি কৃষ্ণ উপাসনার একটি কেন্দ্র। বৃন্দাবন, গোবর্ধন ও গোকুল কৃষ্ণের জীবনের সঙ্গে যুক্ত। কৃষ্ণের ভক্তেরা প্রতি বছর এই স্থানে তীর্থযাত্রায় আসেন এবং বিভিন্ন উৎসবে অংশগ্রহণ করেন। "ভাগবত পুরাণ" অনুসারে, কৃষ্ণ গোপীদের গ্রাম গোকুলে তাঁর পালক পিতামাতা নন্দ ও যশোদার গৃহে পালিত হয়েছিলেন। উক্ত পুরাণ অনুসারে, কৃষ্ণ বৃন্দাবনের বনেই রাসলীলা ও অন্যান্য বাল্যলীলা করেন। তাঁর দাদা বলরাম ও অন্যান্য রাখাল বালকদের সঙ্গে তিনি এখানে দুষ্টুমি করে বেড়াতেন।


সঠিক অনুচ্ছেদ শিরোনাম কোনটি?
titleA. জনপরিসংখ্যান
titleB. ধর্মীয় ঐতিহ্য
titleC. নাম-ব্যুৎপত্তি
titleD. অন্যান্য পবিত্র স্থান
উত্তর: titleB
সংস্কৃতে "স্থল" শব্দের অর্থ "স্থান"। পুরাণের এই বিশেষ অংশটি মন্দির বা তীর্থের উৎপত্তি ও মাহাত্ম্য বর্ণনা করে। স্থলপুরাণ অসংখ্য; বেশিরভাগই স্থানীয় ভাষায় রচিত; যদিও কয়েকটির সংস্কৃত পাঠান্তরও পাওয়া যায়। আবার কোনো কোনো স্থলপুরাণকে মহাপুরাণ বা উপপুরাণেও বর্ণিত হতে দেখা যায়। ডেভিড ডিন শ্যুলম্যান তামিল স্থলপুরাণগুলির উপর গুরুত্বপূর্ণ গবেষণাকর্ম চালিয়েছেন।

সঠিক অনুচ্ছেদ শিরোনাম কোনটি?
titleA. স্থলপুরাণ
titleB. পুরাণগুলির তালিকা
titleC. জৈন ও বৌদ্ধ পুরাণ
titleD. উপপুরাণ
উত্তর: titleA
১৮ এপ্রিল, ১৯৪৬ সালে ক্যাপ্টেন কুমারমঙ্গলকে অর্ডার অব দ্য ব্রিটিশ এম্পায়ার (এমবিই) এর একজন সদস্য হিসেবে নিয়োগ দেয়া হয় এবং ১লা জুলাই মেজর পদে উন্নীত করা হয়। তিনি ভারতের স্বাধীনতার পরের বছর (১৯৪৮ সালে) তিনি ব্রিগেডিয়ার পদে পদোন্নতি পান।

১৯৬৩ সালের মে মাসে পরমশিব জেনারেল পদে ইস্টার্ন কমান্ডের অধিনায়ক হিসেবে নিয়োগ পান। ১৯৬৪ সালের নভেম্বরে তিনি সেনাবাহিনীর ডেপুটি প্রধান হন এবং ১৯৬৫ সালের ১৫ই জানুয়ারি তিনি সেনাবাহিনীর ভাইস প্রধান হন। ৮ জুন ১৯৬৬ সালে, জেনারেল কুমারমঙ্গল সেনাবাহিনীর প্রধান হিসেবে, সম্মানজনক পদে প্রথম ভারতীয় গোলন্দাজ অফিসার এবং প্যারাট্রপারের দায়িত্ব নেন। সেনাপ্রধান হিসেবে তার মেয়াদ অকীর্তিত হলেও পুনর্গঠন সেবা, অস্ত্রশস্ত্রের আধুনিকীকরণ, প্রশিক্ষণ এবং কৌশলপদ্ধতি যা তিনি ১৯৬৫-এর যুদ্ধ থেকে অর্জন করেছেন তা ছিল পরিশ্রান্তকর। ৭ জুন, ১৯৬৯ সালে অবসর গ্রহণের আগমুহূর্ত পর্যন্ত তিনি টানা ৩৬ বছর ভারতীয় সেনাবাহিনীতে কর্মরত ছিলেন। ১৯৭০ সালে তিনি পদ্মবিভূষণ পদকে ভূষিত হন।

সঠিক অনুচ্ছেদ শিরোনাম কোনটি?
titleA. সামরিক জীবন
titleB. মৃত্যু
titleC. প্রথম জীবন এবং শিক্ষা
titleD. যুদ্ধোত্তর
উত্তর: titleD